b'\n_START_ARTICLE_\nNumen (religi\xc3\xb3)\n_START_PARAGRAPH_\nNumen ("pres\xc3\xa8ncia", plural numina) \xc3\xa9s un terme llat\xc3\xad que es refereix a una de\xc3\xaftat meravellosa, dotada d\'un poder misteri\xc3\xb3s i fascinador, que al seu torn \xc3\xa9s font id\xc3\xadl\xc2\xb7lica d\'inspiraci\xc3\xb3._NEWLINE_De forma m\xc3\xa9s general, el terme podria referir-se a cadascun dels d\xc3\xa9us de la mitologia romana. Abasta el sentit sagrat i d\'imman\xc3\xa8ncia que hi havia en tots els llocs i objectes per a la religi\xc3\xb3 romana. La multiplicaci\xc3\xb3 de noms per als d\xc3\xa9us it\xc3\xa0lics no ha d\'ocultar el numen que el rom\xc3\xa0 sentia que existia en totes les manifestacions del m\xc3\xb3n natural._NEWLINE_La paraula numen \xc3\xa9s utilitzada tamb\xc3\xa9 pels soci\xc3\xb2legs per expressar la idea del poder m\xc3\xa0gic que hi ha en un objecte, especialment quan es refereixen a idees dins de la tradici\xc3\xb3 occidental. Usada en aquest sentit la paraula numen \xc3\xa9s sin\xc3\xb2nima de mana, encara que aquesta paraula \xc3\xa9s usada en el context de les cultures de la Polin\xc3\xa8sia i el Sud-est Asi\xc3\xa0tic._NEWLINE_El te\xc3\xb2leg protestant alemany Rudolf Otto va utilitzar la paraula numen per descriure en ser sagrat suprem a qui totes les religions tendeixen a intentar con\xc3\xa8ixer i el que va generar el primer sentiment religi\xc3\xb3s per mitj\xc3\xa0 d\'experi\xc3\xa8ncies religioses o hierofanies.'